মানিকনগরে একুশে এক্সপ্রেসের ৩ বাসে আগুন
রাজধানীর মানিকনগরে একুশে এক্সপ্রেস পরিবহনের তিনটি বাসে আগুন দেওয়ার খবর পাওয়া গেছে।
আজ বুধবার বিকেলে মানিকনগর চৌরাস্তায় এ ঘটনা ঘটে বলে ফায়ার সার্ভিস সদরদপ্তরের ডিউটি অফিসার রোজিনা আক্তার জানিয়েছেন।
আগুনে দুটি বাস সম্পূর্ণ ও একটি বাস আংশিক ক্ষতিগ্রস্ত হয়েছে বলে জানা গেছে।
ফায়ার সার্ভিস জানায়, বিকেল ৪টা ৪৮ মিনিটে খবর পেয়ে খিলগাঁও ফায়ার স্টেশনের ২টি ও সিদ্দিকবাজার ফায়ার স্টেশনের ১টি ইউনিট ঘটনাস্থলে যায়।
বিকেল ৫টা ২৬ মিনিটে আগুন নির্বাপণ হয়।
তাৎক্ষণিকভাবে এ ঘটনায় কোনো হতাহতের খবর পাওয়া যায়নি।

রাজধানীর মানিকনগরে একুশে এক্সপ্রেস পরিবহনের তিনটি বাসে আগুন দেওয়ার খবর পাওয়া গেছে।